বোকাখাতত সংবাদমেলত ঐক্যমঞ্চৰ বিষয়ববীয়া। ছবি- নৰ্থ ইষ্ট নাও।
ব্ৰহ্মপুত্ৰ উপত্যকাৰ সকলো মাদ্ৰাছা আৰু বাংলা বিদ্যালয়ত অসমীয়া ভাষা ব্যৱহাৰ কৰিবৰ বাবে আহ্বান জনাইছে জনগোষ্ঠীয় সাংস্কৃতিক ঐক্যমঞ্চ, অসম নামৰ নৱ গঠিত সংগঠনটোৱে।
বিজেপি উত্থাপিত নাগৰিকত্ব বিধেয়কৰ বিৰুদ্ধে অসম প্ৰতিবাদত উত্তাল হৈ থকাৰ পৰতে বোকাখাতৰ নাট্য মন্দিৰত এক সংবাদমেলযোগে শুকুৰবাৰে এই আহ্বান জনাইছে ঐক্যমঞ্চই।
অসমৰ পাহাৰ ভৈয়ামৰ সকলো জাতি-জনগোষ্ঠীৰ সমন্বয়েৰে এক সাংস্কৃতিক আন্দোলন গঢ়ি তোলাৰ বাবে সংগঠনটোৱে কাম কৰি যাব বুলি ঘোষণা কৰা হৈছে।
ঐক্যমঞ্চই "সমন্বয়ৰ বঁটা" শীৰ্ষক বাৰ্ষিক এক সন্মান প্ৰদানৰ কথাও ঘোষণা কৰিছে। ছবি নিৰ্মাতা মাণিক বৰাক এই বৰ্ষৰ বাবে বঁটাটো প্ৰদান কৰা হ'ব বুলিও সংবাদমেলত মঞ্চই ঘোষণা কৰে।
ড৹ ভূপেন হাজৰিকাৰ স্মৃতিত অহা ৫ নৱেম্বৰত বোকাখাতত মঞ্চই আয়োজন কৰা এক দিনজোৰা কাৰ্য্যসূচীত বৰাক এই বঁটা প্ৰদান কৰা হ'ব।
"ড৹ ভূপেন হাজৰিকাৰ স্মৃতিত এই অনুষ্ঠানটো হ'ব শাৰদীয় গীত, নৃত্য আৰু কবিতাৰ অনুষ্ঠান," জনালে মঞ্চৰ সভাপতিয়ে।
সংবাদ মেলত মঞ্চৰ ৰাজ্যিক সভাপতি প্ৰহ্লাদ মিলি, কাৰ্য্যকৰী সভাপতি দ্বীপ্ত সেউজ গগৈ, গোলাঘাট জিলা সমিতিৰ সভাপতি বিজয় শৰ্মাৰ লগতে আন বিষয়ববীয়াসকল উপস্থিত আছিল।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
